text: Østeuropæere flytter på landet
  18 november 2014 kl. 10.34
  Landkommuner oplever stor tilflytning fra østeuropæere. I vores del af landet har Vejen og Billund Kommune 2,5 gange så mange østeuropæiske borgere i dag, end de havde i 2008.
  Når østeuropæere har pakket flyttebilen, kører den oftest til en landkommune. En analyse af, hvor østeuropæerne flytter til, som Ugebrevet A4 har foretaget viser, at nogle landkommuner har oplevet stigninger på over 250 procent i deres andel af østeuropæiske borgere.
  Den øgede indvandring fra Østeuropa er samtidig med til at sætte en prop i affolkningen af landkommunerne. I Vejen og Billund Kommune, hvor tilflytningen fra Østeuropa er størst, er indvandringen med til at afværge faldende folketal
  I kommuner som Tønder, Sønderborg og Aabenraa er indvandringen helt bremsende i forhold til faldende folketal.
  
  